
124. Αναπροσαρμογή του ποσού του οριζομένου στην παρ. 1 του 
άρθρου 103 του Τελωνειακού Κώδικα.. 2 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση κατά κυριότητα και χωρίς (αντάλλαγμα στο Υπουρ¬ 
γείο Υγείας, Πρόνοιας και Κοινωνικών Ασφαλίσεων, δημό¬ 
σιας δασικής έκτασης και τμήματος δάσους (άρθρο 3 παρ. 1 
και 2 του Ν. 998/79) συνολικού εμβαδού διακοσίων (200) 
στρεμμάτων στην περιοχή Παλαιάς Πεντέλης, για τη δη¬ 
μιουργία Πολυδύναμου Κέντρου Ιατρικής Αποκατάστα¬ 


σης.... 3 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 123 (1) 


Τροποποίηση του Π.Δ. 545/1985 «Κύρωση Οργανισμού Ανωτάτης 
Σχολής Πολέμου» ΦΕΚ 194/18.10.1985 (τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

• α. Τις διατάξεις του άρθρου 38 του Ν. 1394/1983 «Εκπαίδευση 
των Στελεχών του Στρατού Ξηράς» (ΦΕΚ 125/14.9.1983 τ.Α'). 

β. Τις διατάξεις τών άρθρων 5, 15 και 18 του Ν. 660/1977 «Περί 
Υπουργείου Εθνικής Αμύνης και των Οργάνων της Ανωτάτης Διοική¬ 
σεις και Ελέγχου των Ενόπλων Δυνάμεων» (ΦΕΚ 218/10.8.1977 
τ.Α'). 

γ. Τις υπ’αριθμό 261/26.11.1990 και 14/11.1.1991 γνωμοδο¬ 
τήσεις του Ανωτάτου Στρατιωτικού Συμβουλίου. 

6. Την υπ’ αριθμό 126/8.3.1991 γνωμοδότηση του Συμβουλίου 
της Επικράτειας μετά από πρόταση του Αναπληρωτή Υπουργού Εθνι¬ 
κής Αμύνης. 

ε. Την υπ’ αριθμό Πρωτοκόλλου Υ.1019/20.4.1990 απόφαση 
Πρωθυπουργού «Καθορισμός αρμοδιοτήτων Αναπληρωτή Υπουργού 
Εθνικής Αμύνης Αλεξάνδρου Παπαδόγγονα» (ΦΕΚ 286/20.4.1990 
τ.Β'). 

Με πρόταση του Αναπληρωτή Υπουργού Εθνικής Αμύνης, αποφασί¬ 
ζουμε: 

Άρθρο 1 

Τα άρθρα 30 έως 34 (μέρος Τέταρτο) και 48 του Οργανισμού της 
Ανωτάτης Σχολής Πολέμου (ΣΚ 5-51), που κυρώθηκε με το Π.Δ. 
545/1985 (ΦΕΚ 194/18.10.1985 τ.Α') αντικαθίστανται ως εξής: 


ΚΕΦΑΛΑΙΟ θ' 

ΓΕΝΙΚΑ ΠΕΡΙ ΔΙΑΓΩΝΙΣΜΟΥ 


Άρθρο 30 


Προέλευση - Προκήρυξη Διαγωνισμού - 
Προσόντα Υποψηφίων Σπουδαστών 

1. Προέλευση Σπουδαστών 

α. Στο διαγωνισμό συμμετέχουν οι αξιωματικοί του Στρατού Ξηράς 
όλων των Όπλων και από τα Σώματα του Τεχνικού, Εφοδιασμού - Με¬ 
ταφορών και Υλικού Πολέμου που επελέγησαν από το Ανώτατο Στρατι¬ 
ωτικό Συμβούλιο. 


β. Οι αξιωματικοι του υγειονομικού εισαγονται στη Σχολή, χωρίς να 
συμμετέχουν στο διαγωνισμό με επιλογή του Ανωτάτου Στρατιωτικού 
Συμβουλίου κατόπιν προτάσεως της Διευθύνσεις Υγειονομικού του 
ΓΈΣ. 

γ. Μπορεί να επιλεγούν για φοίτηση στη Σχολή και αξιωματικοί των 
λοιπών Σωμάτων του Στρατού Ξηράς με πρόταση των αρμοδίων διευ¬ 
θύνσεων του Γ ενικού Επιτελείου Στρατού και απόφαση του Ανωτάτου 
Στρατιωτικού Συμβουλίου, αναλόγως των υπηρεσιακών αναγκών. 

δ. Είναι δυνατή η φοίτηση στην Ανωτάτη Σχολή Πολέμου αξιωματι¬ 
κών των λοιπών Κλάδων των Ενόπλων Δυνάμεων, καθώς και των Σω¬ 
μάτων Ασφαλείας. 

2. Προκήρυξη Διαγωνισμού 

α. Ο διαγωνισμός εισαγωγής σπουδαστών στη Σχολή προκηρύσσε¬ 
ται με διαταγή του Γ ενικού Επιτελείου Στρατού, στην οποία καθορίζο- 


1) Ο αριθμός των αξιωματικών που θα εισαχθούν συνολικά των 
Όπλων και χωρισμένα των Σωμάτων. 

2) Ο χρόνος και ο τόπος, στον οποίο θα λάβει χώρα ο διαγωνισμός. 

3) Τα αντικείμενα, στα οποία θα εξετασθούν. 

4) Τα ουσιαστικά και τυπικά προσόντα των υποψηφίων σπουδαστών. 

5) Η διαδικασία υποβολής δηλώσεων και προτάσεων γμι τη συμμε¬ 
τοχή τους, καθώς και τα απαιτούμενα δικαιολογητικά. 

β. Όλοι οι υποψήφιοι σπουδαστές, εξετάζονται από κοινού στα παρα¬ 
κάτω θέματα: 

1) Γενικής Μορφώσεως 

2) Στρατιωτικής Ιστορίας 

3) Στρατιωτικής Γεωγραφίας * 

γ. Οι υποψήφιοι σπουδαστές των Όπλων εξετάζονται επί πλέον και 
στα εξής αντικείμενα: 

1) Σε δύο τακτικά θέματα στο πλαίσιο του Τακτικού Συγκροτήματος 
Συντάγματς Πεζικού ή Ταξιαρχίας. 

2) Στους Στρατιωτικούς Κανονισμούς, οι οποίοι αφορούν στην τα¬ 
κτική χρησιμοποίηση των Μονάδων όλων των Όπλων. 

δ. Οι υποψήφιοι σπουδαστές των Σωμάτων εξετάζονται επί πλέον στα 
παρακάτω αντικείμενα. 

1) Σε δύο ειδικά τακτικά θέματα (Διοικητικής Μερίμνης). 

2) Στους Στρατιωτικούς Κανονισμούς, οι οποίοι αφορούν στην τα¬ 
κτική χρησιμοποίηση των Μονάδων των Σωμάτων. 

ε. Το Γενικό Επιτελείο Στρατού με άλλη διαταγή του καθορίζει τις 
ημερομηνίες και τον τόπο διεξαγωγής των εξετάσεων, κοινοποιεί τους 
πίνακες των επιλεγέντων από το Ανώτατο Στρατιωτικό Συμβούλιο 
προς συμμετοχή στο διαγωνισμό αξιωματικών και στη συνέχεια η 
Σχολή εκδίδει διαταγή, στην οποία παρέχει λεπτομερείς οδηγίες υπο¬ 
χρεώσεων των υποψηφίων κατά τη διάρκεια των εξετάσεων. 

3. Προσόντα Υποψηφίων Σπουδαστών 

α. Στο διαγωνισμό μπορούν να συμμετάσχουν αξιωματικοί Όπλων 
και Σωμάτων, οι οποίοι έχουν βαθμό τουλάχιστον Λοχαγού και συγκε¬ 
ντρώνουν τα παρακάτω προσόντα. 

1) Ουσιαστικά Προσόντα: 

α) Τα προβλεπόμενα από τον ισχύοντα κάθε φορά Νόμο «Περί ιεραρ¬ 
χίας και προαγωγών αξιωματικών των Ενόπλων Δυνάμεων» για την 
προαγωγή τους κατ’ εκλογή. 

β) Η τελευταία κρίση τους να είναι κατ’ εκλογή ή κατ’ αρχαιότητα 
στο βαθμό του Τπολοχαγού για τους Λοχαγούς. 

2) Τυπικά Προσόντα: 

α) Να είναι απόφοιτοι της Στρατιωτικής Σχολής Ευελπίδων ή άλλου 
ισοτίμου Ανωτάτου Εκπαιδευτικού Ιδρύματος του Εσωτερικού ή Εξω¬ 
τερικού. 

β) Να έχουν στρατολογική ηλικία όχι μεγαλύτερη των σαράντα (40) 
ετών την 31 Δεκεμβρίου κατά το έτος διενεργείας του διαγωνισμού, 
σύμφωνα με τον εκάστοτε ισχύοντα νόμο «Περί Στρατολογίας». 

γ) Να συμπληρώνουν μέχρι 31 Δεκεμβρίου του έτους διενεργείας του 
διαγωνισμού, ένδεκα (11) τουλάχιστον έτη, ως μόνιμοι αξιωματι¬ 
κοί. 

δ) Οι Λοχαγοί να συμπληρώνουν τον προβλεπόμενο χρόνο διοική- 
σεως μέχρι την 31 Δεκεμβρίου του έτους υποβολής των προτάσεων 
συμμετοχής τους στο διαγωνισμό. 

■ ε) Να έχουν, ανεξάρτητα βαθμού, αποφοιτήσει με βαθμό «Λίαν Κα¬ 
λώς» και άνω, από το αντίστοιχο τμήμα της Σχολής του Όπλου ή Σώ¬ 
ματός τους, το οποίο προβλέπεται για τον κατεχόμενο βαθμό. Αυτοί, 
που δεν έχουν αποφοιτήσει από τα ως άνω τμήματά της Σχολής του 
Όπλου ή του Σώματός των δύνανται, εφόσον έχουν τα λοιπά προσόντα, 
να συμμετάσχουν στον εισιτήριο διαγωνισμό, αλλά μετά την επιτυχία 
τους και προ της φοιτήσεώς τους στη Σχολή, υποχρεούνται να φοιτή¬ 
σουν στα τμήματα αυτά, από τα οποία πρέπει να αποφοιτήσουν με 
βαθμό «Λίαν Καλώς» και άνω, σε περίπτωση που δεν αποφοιτήσουν με 
βαθμό «Λίαν Καλώς» και άνω δεν εισάγονται στην Ανωτάτη Σχολή Πο¬ 
λέμου και έτσι ακυρώνεται η επιτυχία τους. 

β. Οι αξιωματικοί των λοιπών Κλάδων των Ενόπλων Δυνάμεων 
πρέπει να έχουν τα ουσιαστικά προσόντα, τα οποία αναφέρονται στην 
παράγραφο 3α(1), του άρθρου αυτού. 

γ. Οι αξιωματικοί των Σωμάτων Ασφαλείας, πρέπει να έχουν τα 
προβλεπόμενα προσόντα από τις ισχύουσες σχετικές διατάξεις για την 
προαγωγή τους κατ’ εκλογή. 

ΚΕΦΑΛΑΙΟ I 

ΔΙΕΞΑΓΩΓΗ ΕΙΣΙΤΗΡΙΟΥ ΔΙΑΓΩΝΙΣΜΟΥ 
Άρθρο 31 

Γενικά - Σύνταξη - Κύρωση - Υπαγόρευση Θεμάτων 
1. Γ ενικά 

α. Οι λεπτομέρειες διεξαγωγής του εισιτηρίου διαγωνισμού καθορί¬ 
ζονται από τον παρόντα οργανισμό και με διαταγή της Σχολής, η οποία 
έχει την όλη ευθύνη διεξαγωγής των εισιτηρίων διαγωνισμών. 

β. Το Γενικό Επιτελείο Στρατού συγκροτεί με διαταγή του τις απα¬ 
ραίτητες επιτροπές για τη διεξαγωγή του εισιτηρίου διαγωνισμού με 
την οποία καθορίζει και τα καθήκοντα αυτών, 
γ. Οι συγκροτούμενες επιτροπές είναι: 

1) Επιτροπή Επιβλέψεως 

2) Επιτροπή Βαθμολογίας 

3) Επιτροπή Αποκαλύψεως 

δ. Η διεξαγωγή του διαγωνισμού λαμβάνει χώρα στην έδρα της 
Ανωτάτης Σχολής Πολέμου ή και άλλο χώρο ταυτόχρονα και σύμφωνα 
με τις διαταγές του Γενικού Επιτελείου Στρατού. 

ε. Η Σχολή προετοιμάζει και χορηγεί την αναγκαιούσα γραφική ύλη 


και τους χάρτες. 

2. Σύνταξη - Κύρωση - Υπαγόρευση Θεμάτων 
α. Τα τακτικά θέματα, τα θέματα των Στρατιωτικών Κανονισμών, 
ως και τα θέματα των λοιπών μαθημάτων συντάσσονται από την Ανω¬ 
τάτη Σχολή Πολέμου, ιδιόχειρα από το συντάκτη (αντίγραφα τόσα, όσες 
και οι πόλεις που διενεργείται ο διαγωνισμός) και παραδίδονται ενώπιον 
των υποψηφίων, μέσα σε σφραγισμένο φάκελλο στον Πρόεδρο της Επι¬ 
τροπής Επιβλέψεως, ο οποίος αφού διαπιστώσει το απαραβίαστο του 
φακέλλου αποσφραγίζει αυτόν. 

β. Στη συνέχεια παραδίδει για δακτυλογράφηση και πολυγράφηση ή 
φωτοτύπηση αυτά μέσα στην αίθουσα εξετάσεων και εξασφαλίζει το 
απόρρητο μέχρι της διανομής των αντιγράφων στους υποψηφίους αξιω¬ 
ματικούς. 

Άρθρο 32 

Υποχρεώσεις Διαγωνιζομένων - Παράδοση - 
Αρίθμηση - Ασφάλεια Γραπτών 

1. Υποχρεώσεις Δαγωνιζομένων 

α. Οι υποψήφιοι σπουδαστές πρέπει να προσέρχονται στον ορισθέντα 
χώρο εξετάσεων την καθορισθείσα ώρα. Κάθε υποψήφιος ο οποίος θα 
προσέλθει μετά την έναρξη υπαγορεύσεως του θέματος ή τη διανομή του 
τακτικού θέματος, βαθμολογείται με μηδέν μόνο στο θέμα αυτό και 
μπορεί να συμμετάσχει στις περαιτέρω εξετάσεις. 

β. Απαγορεύεται στους διαγωνιζομένους η μεταξύ των συνεννόηση ή 
χρήση κειμένων και βοηθημάτων τα οποία δεν χορήγησε η υπηρεσία. Οι 
παραβάτες διατάσσονται να εξέλθουν από την αίθουσα, αφού παραδώ¬ 
σουν το γραπτό τους το οποίο βαθμολογείται με μηδέν. 

γ, Η έξοδος από την αίθουσα απαγορεύεται. Σε απόλυτη ανάγκη επι¬ 
τρέπεται μόνο κατόπιν εγκρίσεως του Προέδρου της Επιτροπής Επιβλέ- 
ψεως. 

δ. Οι διαγωνιζόμενοι υποχρεούνται να αναγράψουν επάνω στα φύλλα 
διαγωνισμού και στον καθορισμένο χώρο κάτω από το αδιαφανές χαρτί 
το ονοματεπώνυμό τους και τα λοιπά εμφαινόμενα σε αυτό στοιχεία. Τα 
φύλλα διαγωνισμού σφραγίζονται προ της διανομής με ειδική σφραγίδα. 

ε. Ενδείξεις πάνω στο χαρτί του διαγωνισμού, οι οποίες δύνανται να 
ληφθούν ως αναγνωριστικά στοιχεία της ταυτότητας του διαγωνιζομέ- 
νου, απαγορεύονται. Κάθε δε τέτοιο γραπτό, το οποίο φέρει ενδείξεις 
μηδενίζεται. 

στ. Το Γ ενικό Επιτελείο Στρατού δύναται να λάβει κάθε άλλο μέτρο 
για την εξασφάλιση αδιαβλήτου του διαγωνισμού είτε προ της ενάρξεως 
αυτού, είτε κατά τον χρόνο διεξαγωγής του. Προς το σκοπό αυτό παρί- 
σταται στις εξετάσεις νόμιμα εξουσιοδοτημένος αντιπρόσωπος του Γενι¬ 
κού Επιτελείου Στρατού. 

ζ. Η Ανωτάτη Σχολή Πολέμου επιδίδει τις οδηγίες των εισαγωγικών 
εξετάσεων στους υποψηφίους, μόλις αυτοί παρουσιασθούν στον τόπο διε¬ 
ξαγωγής των εξετάσεων. 

2. Παράδοση - Αρίθμηση - Ασφάλεια Γραπτών 

α. Μετά το πέρας του διαγωνισμού, κάθε υποψήφιος προσέρχεται 
στην επιτροπή έχοντας στα χέρια του το γραπτό αποκαλυμμένο και το 
δελτίο ταυτότητάς του. 

β.,Μετά τον έλεγχο της ταυτότητας καλύπτει το ονοματεπώνυμο και 
παραδίδει το γραπτό μαζί με τα υπόλοιπα σχεδιαγράμματα και πίνακες, 
εφόσον υπάρχουν τέτοια, στην επιτροπή. 

γ. Η επιτροπή επιβλέψεως παραλαμβάνει τα γραπτά μέσα στην κα¬ 
θορισμένη ώρα και αναγράφει σ’ αυτά τον αριθμό των φύλλων χαρτιού 
σχεδιαγραμμάτων ή πινάκων από τα οποία απαρτίζεται το γραπτό. 

δ. Μετά την παραλαβή των γραπτών η επιτροπή επιβλέψεως συ¬ 
ντάσσει ονομαστική κατάσταση των κληθέντων και μη παρουσιασθέ- 
ντων υποψηφίων σπουδαστών, ως και πρωτόκολλο παραδόσεως των 
γραπτών των διαγωνισθέντων. Παραδίδει αυτά μέσα σε δέμα το οποίο 
σφραγίζεται με ισπανικό κηρό στον πρόεδρο της Επιτροπής Βαθμολο¬ 
γίας, από τον οποίο και υπογράφεται το σχετικό πρωτόκολλο. 

ε. Η επιτροπή βαθμολογίας παραλαμβάνει τα γραπτά και συνέρχεται 
σε μία αίθουσα της Ανωτάτης Σχολής Πολέμου, η οποία διατέθηκε σ’ 
αυτή. Αποσφραγίζει τα δέματα των γραπτών και αριθμεί αυτά κατ’ αύ- 
ξοντα αριθμό με κόκκινο μολύβι, αφού επισημάνει εκείνα τα οποία κατά 
την κρίση της φέρουν στοιχειά αναγνωρίσεως της ταυτότητας του υπο¬ 
ψηφίου. Για τα γραπτά αυτά συντάσσεται σχετικό πρωτόκολλο, το οποίο 
υποβάλλεται από τον πρόεδρο της επιτροπής βαθμολογίας στην Ανω¬ 
τάτη Σχολή Πολέμου μαζί με τα υπόλοιπα γραπτά. 

στ. Τα γραπτά στη συνέχεια ασφαλίζονται μέσα σε κιβώτιο με τη 
χρήση τριών κλειδιών ασφαλείας. 

Άρθρο 33 

Διόρθωση - Βαθμολογία - Αποκάλυψη Γραπτών 

1. Διόρθωση και Βαθμολογία Γραπτήν 

α. Η διόρθωση και η βαθμολογία των γραπτών είναι έργο της επι¬ 
τροπής βαθμολογίας του θέματος. 

β. Αυτή.ενεργείται στην Ανώτατη Σχολή Πολέμου ή αλλού, ανάλογα 
με τις σχετικές διαταγές του Γενικού Επιτελείου Στρατού και της Σχο¬ 
λής. 

γ. Προ της ενάρξεως της βαθμολογίας ο πρόεδρος καλεί τα μέλη της 
επιτροπής και παρέχει οδηγίες για την αξιολόγηση των γραπτών. 

δ. Κάθε μέλος της επιτροπής βαθμολογεί χωριστά τα γραπτά και ση¬ 
μειώνει σε φύλλο χαρτιού τον αριθμό του γραπτού και το βαθμό, τον 
οποίο εκτιμά από 0-20. 

ε. Μετά τη βαθμολογία από άλα τα μέλη ο πρόεδρος της επιτροπής 
βαθμολογίας συγκαλεϊ σε σύσκεψη τα μέλη αυτής και προβαίνει στο συ¬ 
ντονισμό της βαθμολογίας προς το σκοπό όπως κανένα γραπτό να μη 
φέρει βαθμολογία μέλους, η οποία να διαφέρει του προέδρου ή του άλλου 
μέλους κατά δύο μονάδες περισσότερες ή λιγότερες. 

στ. Σε περίπτωση που παρουσιασθεί τέτοια διαφορά, αναζητείται το 
γραπτό με το σχετικό αριθμό και βαθμολογείται από κοινού και έτσι 
τροποποιείται η βαθμολογία ή του μέλους ή του προέδρου. 

ζ. Κατά το συντονισμό τίθενται οι βαθμολογίες ολογράφως και αριθ- 
μητικώς με κόκκινο μολύβι επί των γραπτών και στη θέση της ειδικής 
σφραγίδας. Στη συνέχεια μονογράφονται από τον Πρόεδρο και τα μέλη 
της επιτροπής στην αντίστοιχη θέση και εξάγεται ο μέσος όρος. 

η. Μετά το πέρας της βαθμολογίας συντάσσεται πρακτικό. Στη συνέ¬ 
χεια ο πρόεδρος της Επιτροπής υποβάλλει στο Διοικητή της Σχολής 
μέσα σε φάκελλο σφραγισμένο με ισπανικό κηρό και με απόδειξη το πρα¬ 
κτικό βαθμολογίας και τα γραπτά καλυμμένα. 

θ. Αυτά με μέριμνα της Ανωτάτης Σχολής Πολέμου διαβιβάζονται 
στην επιτροπή αποκαλύψεως. 

2. Αποκάλυψη Γραπτών. 

α) Το έργο αυτό ανατίθεται στην επιτροπή αποκαλύψεως, η οποία συ¬ 
γκροτείται με διαταγή του Γενικού Επιτελείου Στρατού, 
β) Το έργο της επιτροπής είναι: 

1) Να αποκαλύψει τα γραπτά. 

2) Να συμπληρώσει πρακτικό βαθμολογίας και αποκαλύψεως στις 
στήλες Βαθμός - Όπλο ή Σώμα - Ονοματεπώνυμο για κάθε μάθημα. 

3) Να εξαγάγει τα αποτελέσματα κάθε υποψηφίου και να συντάξει πί¬ 
νακα αποτελεσμάτων. 

γ) Για την εξαγωγή του αποτελέσματος κάθε υποψηφίου, πολλαπλα¬ 
σιάζει το δοθέντα από την Επιτροπή Βαθμολογίας βαθμό κάθε μαθήμα¬ 
τος επί το συντελεστή αυτού. . ■ 

δ) Συντελεστές των Μαθημάτων είναι οι παρακάτω: 


1) Τακτικό θέμα: 10 

2) Θέμα Γενικής Μορφώσεως: 8 

3) Στρατιωτική Ιστορία: 6 

4) Στρατιωτική Γεωγραφία: 6 

5) Στρατιωτικοί Κανονισμοί: 6 


ΚΕΦΑΛΑΙΟ Κ 
Άρθρο 34 

Επιτυχάντες - Αποτυχόντες - Κύρωση 
Πινάκων - Πρόσκληση 

1. Επιτυχόντες - Αποτυχόντες 

α) Με βάση τον πίνακα της επιτροπής αποκαλύψεως η ΔΕΚΠ/ΓΕΣ 
συντάσσει τελικό πίνακα επιτυχόντων (κατά σειρά επιτυχίας) και αποτυ- 
χόντων αξιωματικών Όπλων και άλλον πίνακα για τους αξιωματικούς 
Σωμάτων. 

β) Επιτυχόντες θεωρούνται οι πρώτοι κατά σειρά επιτυχίας μέχρι τον 
καθορισθέντα αριθμό εισακτέων και οι οποίοι έχουν συγκεντρώσει σύ¬ 
νολο μορίων στα μεν δύο τακτικά θέματα 200 και άνω σε όλα δε τα θέ¬ 
ματα του διαγωνισμού 460 και άνω (εξαγωγή αποτελεσμάτων σύμ¬ 
φωνα με το άρθρο 33 παράγραφος 2γ). 

γ) Επιτυχόντες επίσης θεωρούνται και καλούνται για φοίτηση καθ’ 
υπέρβαση, όλοι οι ισοβαθμίσαντες με τον τελευταίο επιτυχόντα, ο οποίος 
καταλαμβάνει την τελευταία θέση που ορίζεται από τή διαταγή προκη- 
ρύξεως του διαγωνισμού, για τα Όπλα και τα Σώματα. 


δ) Οι μετά τη συμπλήρωση του αριθμού των εισακτέων Όπλων και 
Σωμάτων ως και οι συγκεντρώσαντες από τους υποψηφίους κάτω των 
ανωτέρω βάσεων (200, 460) θεωρούνται επιτυχόντες του διαγωνι¬ 
σμού. 

ε) Τα γραπτά των διαγωνισθέντων δεν υπόκεινται σε οιναθεώρηση. 
Αυτά καταστρέφονται μετά την παρέλευση τριών μηνών από του πέρα- 
τος του διαγωνισμού. 

2. Κύρωση Πινάκων - Πρόσκληση. 

α) Οι υπό του Γενικού Επιτελείου Στρατού / Διεύθυνση Εκπαιδεύ- 
σεως συνταχθέντες πίνακες επιτυχόντων και αποτυχόντων Αξιωματι¬ 
κών κυρούνται από τον Αρχηγό του Γενικού Επιτελείου Στρατού. 

β) Με άλλη διαταγή του Γενικού Επιτελείου Στρατού καλούνται προς 
φοίτηση οι επιτυχόντες στο διαγωνισμό αξιωματικοί. 

γ) Οι αξιωματικοί που αποφοιτούν από τη ΣΤΕΑΜΧ - ΣΤΗΑΔ - 
ΣΤΕΑΤΧ ή Σχολή Πανεπιστημιακού επιπέδου εσωτερικού ή εξωτερι¬ 
κού δεν μπορούν να φοιτήσουν στη Σχολή, πριν περάσουν δύο (2) χρόνια 
από την αποφοίτησή τους, εκτός αν πρόκειται να καταληφθούν από το 
όριο ηλικίας για φοίτήση. 

δ) Επιτρέπεται η αναβολή φοιτήσεως μόνο για λόγους υγείας ή για 
υπηρεσιακούς λόγους, που διαρκεί μέχρι δύο (2) εκπαιδευτικές σειρές. 

ε) Οι αξιωματικοί, που για λόγους υγείας διακόπτουν τη φοίτησή 
τους καλούνται σε μια από τις δύο επόμενες εκπαιδευτικές σειρές. 

στ) Τα θέματα των παραγράφων 2γ, δ, ε ρυθμίζονται από τον εκά- 
στοτε ισχύοντα νόμο «Περί Εκπαιδεύσεως Στελεχών του Στρατού Ξη¬ 
ρός»· 

Άρθρο 48 

Στο άρθρο 48 παράγραφος 1 του αυτού Προεδρικού Διατάγματος 
διαγράφεται η φράση «Ειδικά για την πρώτη εκπαιδευτική περίοδο λαμ- 
βάνεται υπόψη και ο βαθμός της δοκιμασίας του άρθρου 34». 

Άρθρο 2 

1. Στην Ανωτάτη Σχολή Πολέμου κατά το έτος 1991 θα φοιτήσουν: 

α) Γεννηθείς μέχρι και το έτος 1950 κατόπιν επιλογής από το Ανώ¬ 
τατο Στρατιωτικό Συμβούλιο και θά υφίστανται τις προκαταρκτικές εξε¬ 
τάσεις, όπως μέχρι τώρα. 

β) Γεννηθέντες το έτος 1951 και νεώτερον κατόπιν εισαγωγικών 
εξετάσεων, , 

2. Το προβλεπόμενο από το άρθρο 30 παράγραφος 3α(2)(β).του πα¬ 
ρόντος ανώτατο όριο ηλικίας των καλουμένων για φοίτηση αξιωματι¬ 
κών αυξάνεται μέχρι και το έτος 1993 στο 45ο έτος. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Εθνικής Άμυνας αναθέτουμε τη δημο¬ 
σίευση και εκτέλεση του .παρόντος διατάγματος. 

Αθήνα, 27 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-♦-- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 124 (2) 

Αναπροσαρμογή του ποσού του οριζομένου στην παρ. 1 του άρθρου 103 
του Τελωνειακού Κώδικα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του πρώτου εδαφίου της παρ. 1 του άρθρου 103 του ν. 
1165/1918 «Περί Τελωνειακού Κώδικα».(ΦΕΚ 59/Α/21.3.1918), 
όπως αντικαστάθηκε με το άρθρο 6 του Α.Ν. 1514/1950 (ΦΕΚ 240/ 
Α/24.10.1950) που κυρώθηκε με το Ν. 1591/1950 (ΦΕΚ 295/Α/ 
23.12.1950). 

2. Την αριθ. 160/1991 γνωμοδότηση του Συμβουλίου της Επικρά¬ 
τειας, μετά από πρόταση του Υπουργού Οικονομικών, αποφασί¬ 
ζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 1 

Το ποσό που ορίζεται στο πρώτο εδάφιο της παρ. 1 του άρθρου 103 
του Ν. 1165/1918 «Περί Τελωνειακού Κώδικα» (ΦΕΚ 59/Α/ 
21.3.1918), όπως ισχύει μετά την αύξησή του με το Π.Δ. 520/89 
(ΦΕΚ 221/Α/89) σε επτακόσιες πενήντα χιλιάδες (750.000) δρχ., 
αναπροσαρμόζεται σε δύο εκατομμύρια (2.000.000) δραχμές. 

Άρθρο 2 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Οικονομικών ανατίθεται η δημοσίευση και η εκτέλεση 
του παρόντος διατάγματος. 

Αθήνα, 29 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

(3) 

Πράξη αρ. 38 της 20 Μαρτίου 1991 

Παραχώρηση κατά κυριότητα και χωρίς αντάλλαγμα στο Υπουργείο 
Υγείας, Πρόνοιας και Κοινωνικών Ασφαλίσεων, δημόσιας δασικής 
έκτασης και τμήματος δάσους (άρθρο 3 παρ. 1 και 2 του Ν. 998/ 
79) συνολικού εμβαδού διακοσίων (200) στρεμμάτων στην περιοχή 
Παλαιάς Πεντέλης, για τη δημιουργία Πολυδύναμου Κέντρου Ιατρι¬ 
κής Αποκατάστασης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
• Έχοντας υπόψη: 

1. Τις διατάξεις των άρθρων 24.παρ. 1 εδάφ. δ' του Συντάγματος, 
.61 του Ν. 998/1979 «Περί προστασίας των δασών και δασικών εν γέ- 
νει εκτάσεων της Χώρας» (Α’ 289) και 13 παρ. 1, 2Β και 3 του Ν. 
1734/1987 «Βοσκότοποι και ρύθμιση ζητημάτων σχετικών με κτηνο- 
τροφική αποκατάσταση και με άλλες παραχωρήσεις, καθώς και θεμά¬ 
των που αφορούν δασικές εκτάσεις» (Α' 189). 

2. Την αριθ. 66910/1252/6.3.1991 εισήγηση του Αναπληρωτή 
Υπουργού Γεωργίας, την οποία συμπλήρωσε και τροποποίησε, κατά τη 
συζήτηση του θέματος ενώπιον του Υπουργικού Συμβουλίου, με την 
οποία προτείνεται η παραχώρηση από το Υπουργείο Γεωργίας κατά κυ¬ 
ριότητα και χωρίς αντάλλαγμα στο Υπουργείο Υγείας, Πρόνοιας και 
Κοινωνικών Ασφαλίσεων, δημόσιας δασικής έκτασης και τμήματος δά¬ 
σους συνολικού εμβαδού διακοσίων (200) στρεμμάτων, που βρίσκεται 
στη θέση Παλαιά Πεντέλη, για τη δημιουργία μεγάλου Πολυδύναμου 
Κέντρου Ιατρικής Αποκατάστασης. Σύμφωνα με την εισήγηση: 

α. Η παραπάνω έκταση, όπως αυτή εμφανίζεται με τα στοιχεία Α Β Γ 
Δ Ε Ζ Η Θ Α, στο συνημμένο σ’ αυτή την πράξη τοπογραφικό σκαρί¬ 
φημα, με κλίμακα 1:5.000, επελέγη από το Υπουργείο Υγείας, Πρό¬ 
νοιας και Κοινωνικών Ασφαλίσεων αφ’ ενός λόγω των κλιματεδαφικών 
συνθηκών που επικρατούν στην περιοχή, που κρίθηκαν οι πλέον κατάλ¬ 
ληλες για τη νοσηλεία και αποκατάσταση ασθενών και ειδικότερα ατό¬ 
μων με ειδικές ανάγκες και αφ’ ετέρου λόγω του ότι η ύπαρξη ήδη λει- 
τοόργουσών υγειονομικών μονάδων (ΠΙΚΠΑ, Γεν. Νοσοκομείο Πεντέ¬ 
λης, Κ.Δ.Τ. κ.λπ.) στην ευρύτερη περιοχή, θα διευκολύνουν και θα αλ- 
ληλοϋποστηρίζουν τη λειτουργία της μονάδας αυτής. 

β. Οι πάσής φύσεως εγκαταστάσεις, που θα ανεγερθούν στην παρα- 
χωρούμενη έκταση, θα καλύπτουν κατά μέγιστο ποσοστό το 15% της 
συνολικής έκτασης, η οποία δεν είναι μεγαλύτερη των τριάντα (30) 
στρεμμάτων. 

γ. Τη δημιουργία του Πολυδύναμου Κέντρου Ιατρικής Αποκατάστα¬ 
σης επιβάλλει το δημόσιο συμφέρον, αφού θα εξυπηρετήσει Διεθνείς Οι¬ 
κονομικούς και Κοινωνικό - προνόιακούς σκοπούς επειδή: ϊ) θα είναι 


διασυνδεδεμένο με διεθνείς ανάλογους φορείς και Ιδρύματα, τόσο στο 
Χώρο της ΕΟΚ, όσο και με άλλες χώρες, ϋ) θα είναι το μοναδικό Κέ¬ 
ντρο στην περιοχή στο οποίο θα μπορούν εκτός από τους Έλληνες ασθε¬ 
νείς οι οποίοι σήμερα μεταβαίνουν στο εξωτερικό για θεραπεία, να νοση¬ 
λεύονται και ξένοι πολίτες 8πό Χώρες της ΕΟΚ και της λεκάνης της 
Μεοσγείου και ϋί) θα συμβάλει σημαντικά στην πρόληψη και την απο¬ 
κατάσταση της αναπηρίας. 

3. Τα στοιχεία του φακέλλου της υποθέσεως, αποφασίζει: 

την παραχώρηση, από το Υπουργείο Γεωργίας, κατά κυριότητα και 
χωρίς αντάλλαγμα, στο Υπουργείο Υγείας, Πρόνοιας και Κοινωνικών 
Ασφαλίσεων δημόσιας δασικής έκτασης και τμήματος δάσους, κατά την 
έννοια των παρ. 1 και 2 του άρθρου 3 του Ν. 998/1979, συνολικού εμ¬ 
βαδού διακοσίων (200) στρεμμάτων, που βρίσκεται στην περιοχή Πα- 
λαιάς Πεντέλης, όπως αυτά ειδικότερα εμφανίζονται με τα στοιχεία Α Β 
Γ Δ Ε Ζ Η Θ Α στο συνημμένο στην παρούσα πράξη τοπογραφικό σκαρί¬ 
φημα με κλίμακα 1:5000, με αποκλειστικό σκοπό τη δημιουργία μεγά¬ 
λου Πολυδύναμου Κέντρου Ιατρικής Αποκατάστασης. Το Υπουργείο 
Υγείας, Πρόνοιας και Κοινωνικών Ασφαλίσεων μπορεί, με απόφαση του 
οικείου Υπουργού που δημοσιεύεται στην Εφημερίδα της Κυβερνήσεως, 
να παραχωρεί περαιτέρω κατά κυριότητα ή κατά χρήση την άνω 
έκταση σε εποπτευόμενο από αυτό νομικό πρόσωπο δημοσίου ή ιδιωτι¬ 
κού δικαίου φιλανθρωπικού και μη κερδοσκοπικού χαρακτήρα στους 
σκοπούς του οποίου περιλαμβάνεται, μεταξύ άλλων, η (ανέγερση και δη¬ 
μιουργία Πολυδύναμου Κέντρου Ιατρικής Αποκατάστασης. 

Η κατά τα ανωτέρω παραχώρηση στο Υπουργείο Υγείας, Πρόνοιας 
και Κοινωνικών Ασφαλίσεων γίνεται με τους ακόλουθους όρους και 
προϋποθέσεις: 

α. Η παραχωρούμενη έκταση θα χρησιμοποιηθεί αποκλειστικά για 
την ανέγερση και δημιουργία, μέσα σε πέντε χρόνια, από την παραλαβή 
της έκτασης, του Πολυδύναμου Κέντρου Ιατρικής Αποκατάστασης, 
απαγορευμένης της δημιουργίας εγκαταστάσεων άλλων φορέων που 
εποπτεύονται από το Υπουργείο Υγείας, Πρόνοιας και Κοινωνικών 
Ασφαλίσεων. 

β. Η παραχώρηση ισχύει για όσο χρόνο διαρκεί και ο σκοπός της πα- 
ραχωρήσεως. Σε περίπτωση που, στο μέλλον, εκλείψει ο σκοπός, για 
τον οποίο γίνεται η παραχώρηση, η έκταση επανέρχεται αυτοδικαίως 
και χωρίς καμμιά άλλη διατύπωση, στο Υπουργείο Γεωργίας. 

γ. Οι πάσης φύσεως εγκαταστάσεις, που θα ανεγερθούν, θα κατα¬ 
σκευαστούν βάσει των περιβαλλοντικών όρων, που θα εγκριθούν αρμο¬ 
δίους, ύστερα από τη σύνταξη σχετικής μελέτης, στα πλαίσια που προ¬ 
διαγράφονται από τις κείμενες διατάξεις. 

δ. Το σύνολο της έκτασης των πάσης φύσεως εγκαταστάσεων, που 
θα ανεγερθούν, δεν θα υπερβαίνει το 15% της συνολικής παραχωρούμε- 
νης έκτασης. Στο υπόλοιπο της έκτασης το Υπουργείο Υγείας, Πρό¬ 
νοιας και Κοινωνικών Ασφαλίσεων ή το νομικό πρόσωπο, στο οποίο 
μπορεί να παραχωρηθεί η έκταση αυτή, θα αναλάβει την υποχρέωση 
για τη συντήρηση, επαύξηση και βελτίωση της υπάρχουσας δασικής 
βλάστησης, σύμφωνα με τις υποδείξεις της αρμόδιας Δασικής Υπηρε¬ 
σίας και παράλληλα θα λαμβάνει όλα τα προβλεπόμενα από το νόμο μέ¬ 
τρα αντιπυρικής προστασίας του δάσους. 

ε. Η παράδοση της έκτασης σε εκπρόσωπο του Υπουργείου Υγείας, 
Πρόνοιας και Κοινωνικών Ασφαλίσεων θα γίνει από τον οικείο Δα¬ 
σάρχη, μετά από σύνταξη Πρωτοκόλλου παράδοσης και παραλαβής στο 
οποίο θα προσαρτηθεί λεπτομερές τοπογραφικό διάγραμμα, υπό κλί¬ 
μακα 1:2000. 

Αυτή η πράξη να δημοσιευθεί στην Εφημερίδα της Κυβερνήσεως και 
να κυρωθεί με νόμο με τη φροντίδα του Υπουργού Υγείας, Πρόνοιας και 
Κοινωνικών Ασφαλίσεων. 

Ο ΠΡΟΕΔΡΟΣ 
ΟΙ ΑΝΤΙΠΡΟΕΔΡΟΙ 
ΤΑ ΜΕΛΗ 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



